## Rješenje kojim se Davoru Klasniću oduzima odobrenje za rad brokera

### NN 49/2009 (20.4.2009.), Rješenje kojim se Davoru Klasniću oduzima odobrenje za rad brokera

49 20.04.2009 Rješenje kojim se Davoru Klasniću oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

1135

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08 i 146/08), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja za rad brokeru Davoru Klasniću iz Siska, Bitoljska 27, na sjednici održanoj 2. travnja 2009. godine donijela je

RJEŠENJE

1. Davoru Klasniću iz Siska, Bitoljska 27, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 262 (dvjesto šezdeset dva).

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 9. veljače 2009. godine, sukladno odredbi članka 123. Zakona o općem upravnom postupku (»Narodne novine« br. 53/91 i 103/96) i članka 541. Zakona o tržištu kapitala (»Narodne novine« br. 88/08 i 146/08, dalje: Zakon), upravni postupak nadzora u predmetu oduzimanja odobrenja za rad brokeru Davoru Klasniću iz Siska, Bitoljska 27.

Nakon izvršenog uvida u predmete Agencije klasa: UP/I-450-08/06-07/60, klasa: 451-04/07-17/12 i klasa: 451-04/08-17/1, utvrđeno je sljedeće:

Rješenjem Agencije, klasa: UP/I-450-08/06-07/60, urbroj: 326-111/07-3, od 7. veljače 2007. godine, Davoru Klasniću iz Siska, Bitoljska 27, zaposleniku investicijskog društva Privredna banka Zagreb d.d., Račkoga 6, Zagreb, izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/07-17/12, dana 7. ožujka 2007. godine Agencija je primila obavijest da je Davor Klasnić zaposlen na radnom mjestu brokera u investicijskom društvu Ilirika vrijednosni papiri d.o.o., Zagreb, Radnička cesta 39 (dalje: Društvo) od 13. ožujka 2007. godine.

U predmetu Agencije klasa: 451-04/08-17/1, Društvo je dana 24. prosinca 2008. godine obavijestilo Agenciju da Davor Klasnić više nije zaposlenik Društva od dana 20. prosinca 2008. godine.

Sukladno odredbi članka 24. stavak 1. Zakona broker je zaposlenik investicijskog društva koji Na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete Na temelju kojih je izdano odobrenje za rad, a u roku koji mu odredi Agencija, ne ispuni te uvjete.

S obzirom na obavijest da Davor Klasnić više nije zaposlenik Društva, Agencija je Zaključkom klasa: UP/I-451-04/09-07/03, urbroj: 326-111/09-1, od 19. veljače 2009. godine odredila Davoru Klasniću rok od od 3 (tri) mjeseca da dostavi dokaz o obavljanju poslova brokera sukladno članku 24. stavak 1. Zakona.

Budući da je Davor Klasnić podneskom od 19. ožujka 2009. godine obavijestio Agenciju da je zaposlen u društvu PBZ Invest d.o.o. za upravljanje investicijskim fondovima, isti više ne ispunjava uvjete iz članka 24. stavak 1. Zakona s obzirom da PBZ Invest d.o.o. nije investicijsko društvo.

Slijedom izloženog, s obzirom da Davor Klasnić više ne ispunjava uvjete na temelju kojih mu je izdano odobrenje za rad valjalo je, sukladno odredbi članka 27. stavak 1. točka 4. Zakona, riješiti kao u izrijeci ovog rješenja, dakle oduzeti mu odobrenje za rad brokera i provesti upis oduzimanja odobrenja u Registru brokera koji vodi Agencija, s danom upisa 2. travnja 2009. godine, pod rednim brojem 262 (dvjesto šezdeset dva).

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« br. 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-07/03

Urbroj: 326-111/09-3

Zagreb, 2. travnja 2009.

Član Uprave
Ivica Letinić, v. r.

Rješenje, NN 49/2009-1135